
Образец № 12
Проект! 

ДОГОВОР ЗА СТРОИТЕЛСТВО
Днес, …………. 2017 година, в гр. София, между:

49-ТО ОСНОВНО УЧИЛИЩЕ „БЕНИТО ХУАРЕС”, със седалище и адрес на управление: гр. София, ул.„Константин Фотинов” № 4, Булстат: 000667503, представлявано от Яница Милева – директор, и Росица Василева – счетоводител, наричан по-долу за краткост ВЪЗЛОЖИТЕЛ, 

и

“…………………………... ” със седалище и адрес на управление:                          гр. ........................................, община ................., ул. ..........................., ЕИК ........................., представлявано от .................................................................... - ..........................., наричан по-долу за краткост ИЗПЪЛНИТЕЛ,

на основание чл.20, ал.3,т.1 от Закона за обществените поръчки след изпращане на публична покана до Агенцията за обществени поръчки, обявена под ID № …….……………. и проведена процедура по събиране на оферти се сключи настоящият договор за възлагане на обществена поръчка.
І. ПРЕДМЕТ НА ДОГОВОРА
Чл.1.. Възложителят възлага, а Изпълнителят приема срещу възнаграждение да извърши РЕМОНТ НА АКТОВА ЗАЛА И ФОАЙЕ КЪМ АКТОВА ЗАЛА НА 49 ОУ „БЕНИТО ХУАРЕС“ УПИ I-449 (ПИ 68134.613.449), кв.58, р-н ПОДУЕНЕ, СО, ул. КОНСТАНТИН ФОТИНОВ №4, гр. София.

Чл. 2 (1) ИЗПЪЛНИТЕЛЯТ следва да извърши работите по чл. 1 съгласно одобрените технически проекти и друга техническа документация, в съответствие с Техническата спецификация, Техническото предложение и Ценовото предложение на ИЗПЪЛНИТЕЛЯ и приложенията към тях, които са неразделна част от настоящия договор.


(2) ИЗПЪЛНИТЕЛЯТ се задължава да изпълни предмета на настоящия договор, съблюдавайки изискванията на Закона за устройство на територията (ЗУТ), касаещи определената категория строителство, изискванията към строежите на чл. 169, ал. 1, ал. 2 и ал. 3 от ЗУТ и Наредба № 2/22.03.2004 г. „За минималните изисквания за здравословни и безопасни условия на труд при извършване на строителни и монтажни работи”, както и всички действащи към момента на изпълнението закони, правилници и нормативи, касаещи изпълнението на строежи от такъв характер.

(3) С подписването на договора ИЗПЪЛНИТЕЛЯТ декларира, че е запознат със съдържанието на договора и всички приложения, изразява съгласие с тях и се задължава да изпълнява всички произтичащи от договора задължения.

ІІ. СРОК НА ДОГОВОРА:

Чл. 3 (1) Срокът за изпълнение на настоящия договор е ……… /………… / календарни дни, считано от подписването на Протокол обр.2, за откриване на строителна площадка и определяне на строителна линия и ниво, съгласно Tехническото предложение на Изпълнителя. 

(2) Срокът по този договор започва да тече от датата на подписването на Протокол обр.2, за откриване на строителна площадка и определяне на строителна линия и ниво, съгласно Tехническото предложение на Изпълнителя. 

(3) Изпълнението на работите по настоящия договор е съгласно Линеен график за изпълнение на поръчката, приложение към Техническото предложение на ИЗПЪЛНИТЕЛЯ. 
  
(4) При спиране на строителството по нареждане на общински или държавен орган, както и по обективни причини, за които ИЗПЪЛНИТЕЛЯТ няма вина, срокът по ал. 1 спира да тече с подписване на Акт, образец 10 за установяване състоянието на строежа при спиране на строителството, съгласно Наредба № 3/31.07.2003 г.” За съставяне на актове и протоколи по време на строителството”. След отсраняване на пречките за изпълнение на договора, срокът продължава да тече от датата на подписване на Акт образец 11 за установяване състоянието на строежа и строителните и монтажните работи при продължаване на строителството.
IІІ. ЦЕНИ И ПЛАЩАНИЯ:
      
Чл. 4 (1) Цената на настоящия договор, съгласно Ценовото предложение на ИЗПЪЛНИТЕЛЯ е ………… лева (словом…………) без ДДС или ……….лева (словом……….) с ДДС и включва всички разходи необходими за извършване на строително-монтажните работи, в съответствие с техническите проекти, така че обектът да бъде въведен в експлоатация.

(2) Договорените цени на видовете работи по количествено-стойностните сметки няма да бъдат променяни за целия период на изпълнение на СМР. Цената на финансовия риск за срока на изпълнение на СМР също е включена в цената по договора. 

(3) Ако в хода на изпълнение на възложените строително –монтажни работи (СМР) се установи, че се налага извършването на непредвидени СМР (различни от специфицираните в количествено-стойностните сметки към Ценовото предложение на ИЗПЪЛНИТЕЛЯ – Приложение № 3), те се изпълняват след одобрение от Възложителя, въз основа на подготвена от ИЗПЪЛНИТЕЛЯ и надзорния орган на Възложителя (инвеститорския контрол) заменителна таблица, в рамките на договорената стойност по чл. 4  на договора. 
(4) За непредвидени СМР, за които няма единични цени в количествено-стойностните сметки, се ценообразуват по единичните ценови показатели от Ценовото предложение на ИЗПЪЛНИТЕЛЯ.

Чл. 5.  (1) ВЪЗЛОЖИТЕЛЯТ ще изплаща на ИЗПЪЛНИТЕЛЯ за извършената работа по следната схема:

1. Авансово плащане, в размер на 30 % (тридесет процента) от цената на договора, преведена по банков път по сметката на ИЗПЪЛНИТЕЛЯ, ще се плати в 3-дневен срок след представяне на  оригинална фактура и обезпечение към нея.

2. Междинно плащане, в размер до 200 000 /двеста хиляди/ лв.с вкл. ДДС ще се плати в срок до 19.12.2017г. Междинното плащане ще се извърши на база на действително изпълнени работи след подписване на протокол за извършени и приети СМР и след представяне на оригинална фактура. От междинното плащане се приспада платения аванс.  
3. Окончателно плащане, в размер на останалата част от общата стойност по  чл. 4, ал.1, ще се плати в срок до 01.06.2018 г. срещу подписан Акт обр. № 15, съставен по реда на Наредба № 3 от 31.07.2003 г. за съставяне на актове и протоколи по време на строителството, и представена оригинална фактура за дължимата стойност. Окончателното плащaне се изчислява като стойност, след като се приспаднат авансовото и междинното плащане. 
(2) От окончателното плащане се приспадат всички неустойки, обезщетения и др. дължими от ИЗПЪЛНИТЕЛЯ суми.

(3) Фактурите за извършване на плащания се изготвят на български език, в съответствие със Закона за счетоводството.

(4) Плащанията по настоящия договор ще се извършват в лева по банков път по следната сметка на ИЗПЪЛНИТЕЛЯ:

БАНКА:  

BIC код на банката: 



IBAN: 




Чл.6(1) За обезпечаване авансовото плащане по чл.5,ал.1,т.1 ИЗПЪЛНИТЕЛЯТ издава в полза на ВЪЗЛОЖИТЕЛЯ банкова гаранция или застраховка, която да обезпечава изпълнението чрез покритие на отговорността на изпълнителя, за размера на аванса с включен ДДС.

(2) Срокът на действие на банковата гаранция / застраховката е минимум 3 (три) месеца.



IV. ПРАВА И ЗАДЪЛЖЕНИЯ НА ИЗПЪЛНИТЕЛЯ:


Чл. 7 (1) ИЗПЪЛНИТЕЛЯТ се задължава:


1.  Да изпълни всички дейности, възложени му по чл. 1 от настоящия договор точно, пълно, качествено, по реда и в сроковете, указани в договора, при спазване на действащата нормативна база и приложимите технически стандарти в  строителството.


2. Да представи на ВЪЗЛОЖИТЕЛЯ валидна застраховка за професионална отговорност по чл. 171 от Закона за устройство на територията и удостоверение за вписване в Централния професионален регистър на строителя за изпълнение на строежи, отговарящи на вида на строежа, предмет на обществената поръчка, както и на категорията му съгласно чл. 137, ал. 1 от Закона за устройство на територията (ЗУТ), преди започване на строително-монтажните работи. ИЗПЪЛНИТЕЛЯТ се задължава по време на изпълнението на договора да поддържа валидна застраховката за професионална отговорност като лице, изпълняващо строителна дейност, за вреди, причинени на ВЪЗЛОЖИТЕЛЯ или на трети лица при или по повод изпълнение на дейности на обекта.


3. Да обезпечи необходимите за работата му финансови, човешки, материални ресурси, машини и съоръжения, необходими за цялостното изпълнение на договора.

4. Да извърши всички дейности, съгласно одобрената техническа документация, при спазване на изискванията на чл. 169, ал. 1, 2 и 3 от ЗУТ, в съответствие с техническите проекти и техническото предложение на ИЗПЪЛНИТЕЛЯ и приложенията към тях, както и всички действащи към момента на изпълнение закони, правилници и нормативи, касаещи изпълнението на обекти от такъв характер и останалите изисквания на ЗУТ и свързаната с него нормативна уредба.


5. Да спазва изискванията за безопасност на труда, пожарна безопасност и всички други изисквания, въведени със законови и подзаконови нормативни актове в приложимата област. 
6. Да влага в строителството материали и строителни изделия, отговарящи на нормативно установените изисквания за качество и съответствие, което се установява с представени от ИЗПЪЛНИТЕЛЯ документи и сертификати за съответствие.


7. Да уведомява ВЪЗЛОЖИТЕЛЯ и консултанта,  упражняващ строителен надзор, за извършените строително-монтажни работи, които подлежат на закриване, и чието качество и количество не могат да бъдат установени по-късно. След съставяне на акт, ВЪЗЛОЖИТЕЛЯТ и консултантът, упражняващ строителен надзор, дават писмено разрешение за закриването им. Всички работи, които са закрити, без да е съставен съответния акт, ще бъдат откривани по искане на ВЪЗЛОЖИТЕЛЯ и са за сметка на ИЗПЪЛНИТЕЛЯ.

8. Да извърши за своя сметка всички работи по отстраняването на виновно допуснати грешки, недостатъци и др., констатирани от представителите на ВЪЗЛОЖИТЕЛЯ, от органи на държавна власт, строителния надзор и др. 

9. Да отстрани за своя сметка в 15 (петнадесет) - дневен срок след писмената покана на ВЪЗЛОЖИТЕЛЯ установени дефекти и недостатъци при извършване на възложените строително-монтажни работи.


10. Да предаде на ВЪЗЛОЖИТЕЛЯ пълен комплект документи за обекта при приемането му от съответните органи.


11. Да уведомява своевременно писмено ВЪЗЛОЖИТЕЛЯ винаги, когато има опасност от забавяне или нарушение на изпълнението на строителството.

    
12. Да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт.


13. Да съхранява и запази поверителността на всички предоставени във връзка с изпълнението на настоящия договор документи, информация или други материали. 

(2) При изпълнение предмета на договора ИЗПЪЛНИТЕЛЯТ се задължава да използва лицата, посочени в Декларация със списък на техническите лица, вкл. на тези, отговарящи за контрола на качеството, както и тези, които пряко ще бъдат използвани за изпълнение на поръчката.

(3) Промяната на правоспособните лица от екипа на ИЗПЪЛНИТЕЛЯ се допуска само след предварително писмено съгласие на ВЪЗЛОЖИТЕЛЯ и при наличие на обективни причини за това /прекратяване на трудово правоотношение, придобиване на трайна нетрудоспособност, смърт и др./. Предложеният ново правоспособно лице  трябва да притежава еквивалентни образование, квалификация и опит.


(4) ИЗПЪЛНИТЕЛЯТ носи отговорност за всички вреди, нанесени на трети лица по време на изпълнението на настоящия договор, включително и за вреди, причинени на трети лица от неговите подизпълнители, ако ползва такива.


(5) ИЗПЪЛНИТЕЛЯТ по време на изпълнението на строително-монтажните работи не трябва да допуска повреди или разрушения на инженерната инфраструктура в и извън границите на строежа.


(6) В случай че по своя вина ИЗПЪЛНИТЕЛЯТ причини щети по предходната алинея, то възстановяването им е за негова сметка. 


(7) Всички санкции, наложени от общински и държавни органи във връзка с изпълнение на работите, предмет на настоящия договор, са за сметка на ИЗПЪЛНИТЕЛЯ. 

(8) ИЗПЪЛНИТЕЛЯТ носи отговорност, ако вложените материали не са с нужното качество и/или влошат качеството на извършените работи като цяло.

(9) ВЪЗЛОЖИТЕЛЯТ не отговаря за щети или понесени вреди от персонала или имуществото на ИЗПЪЛНИТЕЛЯ през време на изпълнението на договора или като последица от него, като ИЗПЪЛНИТЕЛЯТ не може да иска промяна на цената по договора по чл. 4, ал. 1, или други видове плащания за компенсиране на такава щета или вреда. 

Чл. 8 ИЗПЪЛНИТЕЛЯТ има право:

1. Да иска от ВЪЗЛОЖИТЕЛЯ необходимото съдействие за изпълнение на възложените по договора работи, предмет на настоящия договор.


2. Да иска от ВЪЗЛОЖИТЕЛЯ приемане на възложените по договора работи, предмет на настоящия договор, в случай, че са изпълнени точно и качествено, в съответствие с одобрените инвестиционни проекти, в съответствие с техническата спецификация, приетата оферта и предлагана цена, и всички действащи към момента закони, правилници и нормативи, касаещи изпълнението на обекти от такъв характер и изискванията на ЗУТ и свързаната нормативна уредба, при условията и по реда на настоящия договор. 
3. Да получи съответното възнаграждение за изпълнение на настоящия договор при условията и по реда на настоящия договор.


V. ПРАВА И ЗАДЪЛЖЕНИЯ НА ВЪЗЛОЖИТЕЛЯ:
    
Чл. 9 ВЪЗЛОЖИТЕЛЯТ е длъжен:

            1. Да предостави на ИЗПЪЛНИТЕЛЯ своевременно всички налични документи и разрешителни, позволяващи законосъобразното започване на строително-монтажните дейности.

            2. Да окаже необходимото съдействие на ИЗПЪЛНИТЕЛЯ за изпълнение на възложените му работи.


3. Да приеме изработеното от ИЗПЪЛНИТЕЛЯ, ако то е извършено по реда и при условията на настоящия договор.

4. Да заплати на ИЗПЪЛНИТЕЛЯ извършените работи, съобразно уговорените срокове и начини.

      
Чл. 10 (1) ВЪЗЛОЖИТЕЛЯТ има право:

 
1.  Да оказва текущ контрол върху изпълнението на възложената работа, без да създава пречки на ИЗПЪЛНИТЕЛЯ. 

2. Да анализира и оценява работата на ИЗПЪЛНИТЕЛЯ и да изисква нейното своевременно усъвършенстване или подобряване. 

3. Да иска от ИЗПЪЛНИТЕЛЯ да изпълни възложената работа в срок и без отклонения от условията на настоящия договор.


(2) ВЪЗЛОЖИТЕЛЯТ си запазва правото да не заплаща некачествено изпълнените строително-монтажни работи или изпълнени с некачествени материали, до отстраняване на недостатъците от или за сметка на ИЗПЪЛНИТЕЛЯ.

VI. КОНТРОЛ  И  КАЧЕСТВО:
Чл. 11 (1) Контролът по изпълнението на строително-монтажните работи ще се осъществява от ВЪЗЛОЖИТЕЛЯ, от консултанта, упражняващ строителен надзор и проектанта. В изпълнение на това им правомощие предписанията им са задължителни за ИЗПЪЛНИТЕЛЯ, доколкото не пречат на неговата самостоятелност и не излизат извън рамките на поръчката, очертани с този договор.

(2) ИЗПЪЛНИТЕЛЯТ гарантира качественото изпълнение като влага строителни продукти, отговарящи на стандартите за качество и съответствие и изискванията на Наредбата „За съществените изисквания и оценяване съответствието на строителните продукти”. 


(3) По време на изпълнението на строително-монтажните работи по настоящия договор, ИЗПЪЛНИТЕЛЯT е длъжен да осигури съдействие за своевременното съставяне на необходимите актове и протоколи, съобразно изискванията на Наредба           № 3/31.07.2003 г. „За съставяне на актове и протоколи по време на строителството”.

VІІ. ГАРАНЦИИ:
Чл. 12 (1) За обезпечаване изпълнението на настоящия договор ИЗПЪЛНИТЕЛЯТ представя гаранция за изпълнение в размер на 3% от стойността на договора в полза на ВЪЗЛОЖИТЕЛЯ като безусловна и неотменима банкова гаранция, парична сума или застраховка. Срокът на валидност на гаранцията за изпълнение трябва да покрива срока за изпълнение на този договор. Тя започва да тече от датата на подписване на настоящия договор и трябва да е валидна още един месец след издаването на Разрешения за ползване/Удостоверение за въвеждане в експлоатация на строежа, предмет на договора.
Гаранцията, когато е парична сума, се внася по сметка на ВЪЗЛОЖИТЕЛЯ, както следва: 
БАНКА: Общинска банка

IBAN: BG 62 SOMB 9130 3326 3116 01 

BIC: SOMBBGSF


(2) В случай че срокът на банковата гаранция/застраховка изтича преди пълното уреждане на отношенията на страните по този договор, ВЪЗЛОЖИТЕЛЯТ има право да поиска удължаване на срока и/или изплащането й от банката – гарант/застрахователя, и да я трансформира в безлихвен паричен депозит по сметките си, като задържи депозита до окончателното уреждане на своите претенции.

(3) При претенции на трети засегнати лица към ВЪЗЛОЖИТЕЛЯ, по повод понесени вреди, причинени от действията или бездействията на ИЗПЪЛНИТЕЛЯ, ВЪЗЛОЖИТЕЛЯТ има право да ползва гаранцията за добро изпълнение за  удовлетворяването им или да я задържи до доказване на основателността им от компетентните органи.
(4) ВЪЗЛОЖИТЕЛЯТ задържа гаранцията за добро изпълнение на договора, ако в процеса на неговото изпълнение възникне спор между страните, който е внесен за решаване от компетентен съд.

 
(5) За срока по чл. 12, ал. 3 и 4 ВЪЗЛОЖИТЕЛЯТ не дължи на ИЗПЪЛНИТЕЛЯ обезщетение и лихва за причинени вреди и/или пропуснати ползи за срока на задържане на гаранцията за добро изпълнение.
(6) При виновно едностранно неизпълнение от страна на ИЗПЪЛНИТЕЛЯ, ВЪЗЛОЖИТЕЛЯТ задържа гаранцията за изпълнение, като последният си запазва правото да изисква и други обезщетения за претърпени вреди.

Чл. 13 (1) В случай, че ИЗПЪЛНИТЕЛЯТ не започне изпълнението на договора в указаните срокове или договорът бъде прекратен поради неизпълнение от негова страна на някое от задълженията по настоящия договор, ВЪЗЛОЖИТЕЛЯТ има право да задържи представената гаранция за изпълнение. 
(2) Гаранцията за добро изпълнение на договора се освобождава, ако не са налице условия за нейното задържане, в срок от 10 (десет) работни дни след окончателното приемане на обекта и издаването на Разрешения за ползване/ Удостоверения за въвеждане в експлоатация на всички строежи, предмет на договора.
Чл. 14 (1) Гаранционният срок започва да тече от деня на въвеждането на обектите в експлоатация и е:

1. Гаранционен срок за извършените строителнo - монтажни работи, както следва:

1.1. За всички видове новоизпълнени строителни конструкции на сгради и  съоръжения, включително и за заемната основа под тях – 120 /сто и двадесет/ месеца;

1.2. За възстановени строителни конструкции на сгради и съоръжения, претърпели аварии – 96 /деветдесет и шест/ месеца;

1.3. За хидроизолационни, топлоизолационни, звукоизолационни и антикорозионни работи на сгради и съоръжения в неагресивна среда – 60 /шестдесет/ месеца, а в агресивна среда – 36 /тридесет и шест/ месеца;

1.4. За всички други видове строителни, монтажни и довършителни работи /подови и стенни покрития, тенекеджийски, железарски, дърводелски и др./, както и за вътрешни инсталации на сградата – 60 /шестдесет/ месеца;


(2) Извършените работи по отстраняване на дефектите и недостатъците, появили се в гаранционния срок, са за сметка на ИЗПЪЛНИТЕЛЯ.


Чл. 15 В случай че ИЗПЪЛНИТЕЛЯТ не предприеме действия за отстраняване на дефектите и недостатъците, констатирани в гаранционния срок, и/или не ги отстрани в съгласуван с ВЪЗЛОЖИТЕЛЯ срок, ВЪЗЛОЖИТЕЛЯТ може да възложи отстраняването им на друго физическо или юридическо лице, като направените разходи, доказани със съответните документи, са за сметка на ИЗПЪЛНИТЕЛЯ.


Чл.16 За проявили се дефекти и недостатъци в гаранционния срок ВЪЗЛОЖИТЕЛЯТ отправя писмена покана, в която определя място, дата и час за съставяне на протокол. Ако ИЗПЪЛНИТЕЛЯТ или упълномощено от него лице не се яви или не пристъпи към отстраняване на дефектите и недостатъците ВЪЗЛОЖИТЕЛЯТ има право да приложи чл. 15 от настоящия договор.

VІІІ. ПРИЕМАНЕ НА ЗАВЪРШЕНИТЕ СМР:

 
Чл. 17 (1) Извършените строително-монтажни работи (СМР) се приемат с протоколи за приемане на СМР, изготвени съгласно действащата нормативна база, подписани от представители на ВЪЗЛОЖИТЕЛ, ИЗПЪЛНИТЕЛ, консултанта, упражняващ строителен надзор и проектанта.
(2) За отделните видове работи, актовете по Наредба № 3/31.07.2003 г. „За съставяне на актове и протоколи по време на строителството”, се съставят като се спазват и приложимите изисквания на Наредба № 2/22.03.2004 г. „За минималните изисквания за здравословни и безопасни условия на труд при извършване на строителни и монтажни работи”  и се подписват от съответните лица.

Чл. 18 (1) За приемане на строежа от ВЪЗЛОЖИТЕЛЯ се счита моментът на издаване на Констативен акт за установяване годността за приемане на строежа (част, етап от него) (приложение № 15).

(2) Съставянето на Констативен акт по ал. 1 не се счита за край на договорните взаимоотношения между страните. 

IX. НЕИЗПЪЛНЕНИЕ И ОТГОВОРНОСТИ:
Чл. 19 ИЗПЪЛНИТЕЛЯТ отговаря за действията на трети лица, допуснати от него до обекта (без контролните органи), като за свои действия.

Чл. 20 ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 5% (пет процента) от уговореното възнаграждение, при неизпълнение клаузите на сключения договор.

Чл. 21 При неизпълнение на този договор всяка от страните дължи обезщетение за причинените вреди при условията на гражданското и търговското право. 

Х. ФОРСМАЖОРНИ ОБСТОЯТЕЛСТВА:


Чл. 22 (1) Страните по договора не дължат обезщетение за претърпени вреди и пропуснати ползи, ако те са причинени в резултат на непреодолима сила. 


(2) „Непреодолима сила” по смисъла на този договор са обстоятелства от извънреден характер, които страните при полагане на дължимата грижа не са могли или не са били длъжни да предвидят или предотвратят.


Чл. 23 (1) Страната, която не може да изпълни задължението си поради непреодолима сила, е длъжна в 3 (три) -дневен срок от настъпването и да уведоми другата страна писмено в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди.


(2) Ако страната, която е следвало да изпълни свое задължение по договора е била в забава преди настъпване на непреодолима сила, тя не може да се позовава на непреодолима сила за периода на забава преди настъпването й.


Чл. 24 (1) Не е налице непреодолима сила, ако съответното събитие е вследствие на неположена грижа от страна на изпълнителя на СМР и при полагане на дължимата грижа то може да бъде преодоляно.

(2) Не представлява “непреодолима сила” събитие, причинено по небрежност или чрез умишлено действие на страните или на техни представители и/или служители, както и недостига на парични средства.


(3) Докато трае непреодолимата сила, изпълнението на задълженията и свързаните с тях насрещни задължения се спира.


Чл. 25 При спиране на строителството вследствие на непреодолима сила предвидените срокове се увеличават със срока на спирането.

ХI. ИЗМЕНЕНИЕ И ПРЕКРАТЯВАНЕ НА ДОГОВОРА:
Чл. 26 (1) Страните могат да променят или допълват договора при условията на ЗОП, приложим към датата на възникване на необходимостта. 

Чл. 27 (1) Настоящият договор се прекратява:


1. с изпълнение на договора и след изтичане на установения срок;

2. по взаимно съгласие на страните по договора.


(2) Договорът може да бъде прекратен преди изтичане на неговия срок по взаимно писмено съгласие на страните или да бъде едностранно развален, с едномесечно писмено предизвестие от изправната към неизправната страна, при системно неизпълнение или забавено изпълнение на задълженията на другата страна.


ХІI. ЗАКЛЮЧИТЕЛНИ  КЛАУЗИ:
      
Чл. 28 (1) Страните по настоящия договор следва да отправят всички съобщения и уведомления помежду си само в писмена форма.

           
(2) При промяна на адреса си за кореспонденция ИЗПЪЛНИТЕЛЯТ е длъжен незабавно да уведоми ВЪЗЛОЖИТЕЛЯ, в противен случай изпратената кореспонденция на посочения в настоящия договор адрес се счита за валидно връчена. 

ХІІI. ДРУГИ УСЛОВИЯ:

Чл. 29 Освен задълженията, посочени по-горе, ИЗПЪЛНИТЕЛЯТ и неговите служители са длъжни да спазват правилата за вътрешния ред на училището и пропусквателния му режим.

Чл. 30 За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор, се прилага българското гражданско право, като страните уреждат отношенията си чрез споразумение, изразено писмено. 
Чл. 31 Ако не бъдат постигнати такива споразумения, споровете между страните ще бъдат решавани по съдебен ред. 

Чл. 32 За всички неуредени в настоящия договор отношения между страните се прилагат разпоредбите на действащото българско законодателство. 
Чл. 33 За нуждите на този договор да се приема, че извънредно обстоятелство е всяка непредвидена извънредна ситуация или събитие извън контрола на страните, която пречи на която и да било от тях да изпълнява някое от своите договорни задължения, възникването му не може да се отдаде на умисъл или непредпазливост от тяхна страна (или от страна на техни изпълнители, представители или служители), не е възможно да бъде предвидена при спазване на принципа на добросъвестността и се окаже непреодолима. Дефекти в оборудването или материалите, или закъснения в предоставянето им на разположение, трудови спорове, стачки или финансови затруднения не могат да бъдат използвани за позоваване на извънредна ситуация. Никоя страна не носи отговорност за нарушение на нейните договорни задължения, ако е била възпрепятствана да ги изпълнява заради наличие на извънредна ситуация. Страната, изправена пред извънредна ситуация, информира другата страна незабавно, като посочва естеството, вероятната продължителност и предвидимите последици от проблема, и предприема всички мерки за свеждане до минимум на евентуални вреди. 
Настоящият договор се състави в два еднообразни екземпляра – по един за ВЪЗЛОЖИТЕЛЯ и за ИЗПЪЛНИТЕЛЯ, и влиза в сила от датата на подписване.


Приложения към договора:

1. Одобрени технически проекти от Столична община – район „Подуяне“;

2. Техническо предложение на ИЗПЪЛНИТЕЛЯ;


3. Ценово предложение на ИЗПЪЛНИТЕЛЯ.  

ВЪЗЛОЖИТЕЛ:                      


  ИЗПЪЛНИТЕЛ:

ДИРЕКТОР:
………………

              УПРАВИТЕЛ: …………….. 

                     (ЯНИЦА МИЛЕВА)         

СЧЕТОВОДИТЕЛ: ……………….

                   (РОСИЦА ВАСИЛЕВА)          

